
REPUBLIKA HRVATSKA
TRGOVAČKI SUD U SPLITU
Split, Sukoišanska 6
	







Poslovni broj: 11.St-420/2018



U   I M E   R E P U B L I K E   H R V A T S K E
R J E Š E NJ E
	Trgovački sud u Splitu, po stečajnoj sutkinji Ani Golub Gruić, odlučujući o zahtjevu FINANCIJSKE AGENCIJE, Regionalni centar Split, Mažuranićevo šetalište 24b, za provedbu skraćenog stečajnog postupka nad dužnikom VILLA RUSTIKA DALMATIA d.o.o., OIB: 63154945798, Split, Mosećka 72, 12. rujna 2018. 
r i j e š i o   j e                                               
Odbacuje se zahtjev Financijske agencije za provedbu skraćenog stečajnog postupka nad dužnikom VILLA RUSTIKA DALMATIA d.o.o., OIB: 63154945798, Split, Mosećka 72.
Obrazloženje
Financijska agencija, Regionalni centar Split podnijela je ovom sudu 6. lipnja 2018. zahtjev za provedbu skraćenog stečajnog postupka nad trgovačkim društvom VILLA RUSTIKA DALMATIA d.o.o., OIB: 63154945798, Split, Mosećka 72.
Odredbom čl. 428. Stečajnog zakona („Narodne novine“ 71/15 i 104/17; dalje SZ) propisano je da sud će provesti skraćeni stečajni postupak nad pravnom osobom ako su ispunjene sljedeće pretpostavke:
- ako nema zaposlenih
- ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
- ako nisu ispunjene pretpostavke za pokretanje drugog postupka radi brisanja iz sudskoga registra.
Uvidom u spis ovog suda poslovni broj St-157/2018 proizlazi da je rješenjem ovog suda poslovni broj 11.St-157/2018 od 3. srpnja 2018. otvoren stečajni postupak nad uvodno navedenim stečajnim dužnikom. 
Kako se nad istim stečajnim dužnikom može pokrenuti i otvoriti samo jedan stečajni postupak u kojemu svi vjerovnici mogu ostvarivati svoje tražbine po pravilima koja propisuje Stečajni zakon, to je temeljem odredbe članka 288. st. 2. Zakona o parničnom postupku („Narodne novine“ broj 53/91, 91/92, 112/99, 88/01, 117/03, 88/05, 2/07, 84/08, 96/08, 123/08, 57/11 i 25/13, dalje ZPP), u vezi s čl. 10. SZ-a valjalo odbaciti zahtjev za provedbu skraćenog stečajnog postupka i odlučiti kao u izreci rješenja.
U Splitu 12. rujna 2018.
Sutkinja
Ana Golub Gruić
Uputa o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske.
Dna:
-  podnositelju zahtjeva – FINA, RC Split
-  mrežna stranica e-Oglasna ploča sudova
-  spis

